હિન્દુ આધ્યાત્મિક અને સેવા મેળામાં નરસિંહ મહેતા નગર મુખ્ય દ્વાર નજીકના કૃત્રિમ વૃક્ષે મુલાકાતીઓમાં અનેરુ આકર્ષણ જમાવ્યું હતું. મુલાકાતીએ અહીં આવતાં કાગળના પત્તા પર તેમનો પ્રતિભાવ લખવાનો હતો અને તે કાગળના પત્તાને કૃત્રિમ વૃક્ષની ડાળીઓ પર બાંધી દેવાનો હતો. કુતૂહલવશ યુવાનોનાં ટોળેટોળાંએ વૃક્ષ પાસે ઊમટી હજારોની સંખ્યામાં પ્રતિભાવો લખી ટીંગાવ્યા હતા. પરિણામે પ્રથમ દિવસે ખાલી લાગતું એ વૃક્ષ મેળાનાં સમાપન દરમિયાન કાગળનાં પત્તાથી હર્યું ભર્યું બની ગયું હતું.